P6_TA(2005)0116

Bulgária és Románia csatlakozásának pénzügyi hatásai

Az Európai Parlament állásfoglalása Bulgária és Románia csatlakozásának pénzügyi hatásairól (2005/2031(INI))

Az Európai Parlament,

- tekintettel az EK-Szerződés 272. cikkére,

- tekintettel az Európai Parlament, a Tanács és a Bizottság közötti, a költségvetési fegyelemről és a költségvetési eljárás javításáról szóló, 1999. május 6-i intézményközi megállapodásra [1], különös tekintettel annak 27. és 30. pontjára,

- tekintettel a Tanács elnökségével folytatott tárgyalás és a 2005. április 5-i és 13-i háromoldalú egyeztetés eredményére,

- tekintettel eljárási szabályzata 45. cikkére,

- tekintettel a Költségvetési Bizottság jelentésére (A6-0090/2005),

A. mivel az EK-Szerződés és különösen annak 272. cikke, valamint az 1999. május 6-i intézményközi megállapodás és különösen annak 27. és 30. pontja olyan rendelkezéseket tartalmaz, amelyek megerősítik a költségvetési hatóság jogkörét és eljárásait a kiadások osztályozása terén és az ennek megfelelő hatásköröket,

1. jóváhagyja az ehhez az állásfoglaláshoz mellékelt együttes nyilatkozatot;

2. utasítja elnökét, hogy továbbítsa ezen állásfoglalást illetve az együttes nyilatkozatot a Tanácsnak és a Bizottságnak.

[1] HL C 172., 1999.6.18., 1. o., A 2003/429/EK határozattal módosított megállapodás (HL L 147., 2003.6.14., 25. o.).

--------------------------------------------------

I. MELLÉKLET

A EURÓPAI PARLAMENT, A BIZOTTSÁG ÉS A TANÁCS EGYÜTTES NYILATKOZATA

Románia és Bulgária csatlakozásának pénzügyi hatásai

1. Az európai alkotmány létrehozásáról szóló szerződés tervezetének sérelme nélkül

a. A Tagállamok kormányainak a Tanáccsal találkozó képviselői kijelentik, hogy az Európai Parlamenthez a hozzájárulási eljárás keretében benyújtott csatlakozási szerződés tervezetéhez mellékelt csatlakozási okmány III. címében ("Pénzügyi rendelkezések") szereplő összegek az Európai Parlamentnek az EK-Szerződés 272. cikke és az 1999. május 6-i intézményközi megállapodás által biztosított jogai, valamint költségvetési hatósági jogköre és előjogai sérelme nélkül kerültek feltüntetésre.

b. A Tanács, a Bizottság és az Európai Parlament megerősítik, hogy a csatlakozási szerződés tervezetéhez mellékelt csatlakozási okmány III. címének ("Pénzügyi rendelkezések") 30-34. cikkében szereplő kiadások nem-kötelező kiadásokat jelentenek 2009 után.

2. A Bizottság megerősíti, hogy a pénzügyi keretre vonatkozó javaslata (2007-2013) azon a feltételezésen alapszik, hogy Bulgária és Románia 2007. január elsején taggá válnak. Az Európai Parlament és a Tanács tudomásul veszi a Bizottság által 2004 márciusában Bulgária és Románia számára előirányzott, és a Tanács 2004. március 22-i, "Bulgáriával és Romániával folytatott csatlakozási tárgyalások pénzügyi csomagjáról" hozott következtetéseiben figyelembe vett tájékoztató jellegű összegeket. Bulgária és Románia csatlakozásának finanszírozására oly módon kerül majd sor, hogy az ne veszélyeztesse a létező többéves programok kötelezettségvállalásait vagy a döntéseket a következő pénzügyi tervekről.

3. Az Európai Parlament, a Tanács és a Bizottság emlékeztet az 1999. május 6-i intézményközi megállapodás fontosságára a költségvetési eljárások működésében, valamint arra, hogy ez csak akkor valósulhat meg, ha valamennyi intézmény teljes mértékben tiszteletben tartja azt.

--------------------------------------------------

II. MELLÉKLET

A BIZOTTSÁG ÁLTAL 2004. MÁRCIUS 22-ÉN JAVASOLT PÉNZÜGYI CSOMAG BULGÁRIA ÉS ROMÁNIA SZÁMÁRA

Forrás: Az Általános Ügyek Tanácsa 2004 március 22-i végkövetkeztetései.

KÖTELEZETTSÉGVÁLLALÁSI ELŐIRÁNYZATOK | 2007 | 2008 | 2009 | Összesen |

Mezőgazdaság | 1141 | 1990 | 2342 | 5473 |

Strukturális műveletek | 1938 | 2731 | 3605 | 8273 |

Belső politikák | 444 | 434 | 426 | 1304 |

Adminisztráció | 96 | 125 | 125 | 346 |

Összes kötelezettségvállalási előirányzatok | 3619 | 5279 | 3498 | 15396 |

Kifizetési előirányzatok | 1648 | 3276 | 4131 | 9056 |

--------------------------------------------------